|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:**  **Министерство на земеделието, храните и горите** | **Нормативен акт: Проект на постановление на Министерския съвет за изменение и допълнение на Устройствения правилник на Изпълнителната агенция по горите, приет с Постановление № 173 на Министерския съвет от 2011 г. (обн., ДВ, бр. 49 от 2011 г.; изм., бр. 48 от 2012 г., бр. 91 от 2013 г., изм. и доп., бр. 29 от 2015 г., бр. 32 и 71 от 2016 г., бр. 94 от 2017 г., бр. 2 от 2018 г. и бр. 66 от 2018 г.)** |
| **За включване в оперативната програма на Министерския съвет за периода: 01.07.2019 – 31.12.2019 г.** | **Дата: 20.09. 2019 г.** |
| **Контакт за въпроси:**  **Фатме Демирова – началник на отдел „Нормативни дейности“ в Изпълнителна агенция по горите** | **Телефон: 02/985 11 515** |
| **1. Дефиниране на проблема:**   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Сегашната структурна организация на Изпълнителна агенция по горите не е ефективна, като в същото време съществува дублиране на функции в отделните дирекции. Предлагаме да се постигне оптимизация на работата, чрез обединяване на дирекции и преразпределяне на функции, съответно вътрешни промени в числеността на дирекциите, без да се променя общата численост на агенцията. Практиката от предходни години показва, че по-ефективен контрол може да се осъществява при обединяване на дирекциите „Контрол по опазване на горските територии“ и „Ловно стопанство“, тъй като това ще допринесе за своевременното извършване на необходимите теренни проверки и в двете основни направления в дейността на ИАГ.  Дирекция „Инвентаризация и планиране“ е с 11 щатни бройки, от които към настоящия момент реално заети са 6. Посоченото оказва негативно въздействие върху изпълнението на правомощията на дирекцията, съгласно действащия устройствен правилник, поради което предлагаме същите да бъдат включени към правомощията на дирекция „Промени в горските територии“, като същата се преименува на дирекция „Горски територии“,а дирекция „Инвентаризация и планиране“ да бъде закрита.  Предвижда се дирекция „Наука и международни дейности“ да се закрие, като функциите й се поемат от дирекция „Гори и лесовъдски дейности“, която ще се преименува на дирекция „Горско стопанство“. Научните разработки са основно с практическа насоченост и така ще се постигне ангажиране на всички експерти с работа в различните сфери на стопанисване, планиране, защита на горските територии и други дейности предвидени в Закона за горите.  По отношение на обща администрация се предвижда преструктуриране на две от трите дирекции, като дирекция „Административно-правно обслужване и човешки ресурси“ става „Правно-административни дейности“, като поема и функциите на дирекция „Информационно обслужване и връзки с обществеността“, която ще бъде закрита. Функциите по възлагане на обществени поръчки и сключване на договори за вещни права се прехвърлят от дирекция „Административно-правно обслужване и човешки ресурси“ към дирекция „Финансово-стопански дейности“, която ще се преименува на дирекция „Финанси и управление на собствеността“.  Проектът включва и предвиждане на още една щатна бройка за длъжността заместник-изпълнителен директор, с мотиви за по-ефективен контрол върху изпълнението на възложените задачи и разпределени административни преписки на служителите в специализираната администрация.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Липсата на достатъчно служители в дирекциите „Контрол по опазване на горските територии“ и „Ловно стопанство“, които да осъществяват непосредствения контрол върху дейностите, извършвани в горските територии и ловностопанските дейности, води до недостатъчно ефективно изпълнение на вменените функционални задължения на двете дирекции. Към настоящия момент общата численост на посочените дирекции е 27, като при обединяването им всички експерти ще осъществяват правомощията на контролиращия орган едновременно в двете направления, а очакваните резултати са за по-ефективен контрол по спазването на установения законен ред за стопанисване, ползване и опазване на горските територии и извършването на ловностопанските дейности.  Дирекция „Инвентаризация и планиране“ е част от специализираната администрация на ИАГ с 11 щатни бройки, от които към настоящия момент реално заети са 6. Горното оказва негативно влияние върху изпълнението на правомощията на дирекцията, посочени в действащия устройствен правилник, поради което предлагаме същите да бъдат включени към правомощията на дирекция „Промени в горските територии“.  Разделянето на администрацията на много звена води до утежняване на процеса по разглеждане и приключване на постъпилите заявления и образуваните преписки, с оглед необходимостта от различни експертни мнения по един казус. Това от своя страна създава риск от забавяне на произнасянето на административния орган. Обединяването на дирекции и преразпределяне на функциите ще даде възможност въпросите да се решават в рамките на една дирекция и да се предлага без забавяне подходящо решение.  Посочените проблеми не могат да бъдат решени в рамките на съществуващата нормативна уредба.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| 1. **Цели:**   По-ефективен контрол по спазването на установения законов ред за стопанисване, ползване и опазване на горските територии и дивеча.  По-ефективна организация на работния процес.  Оптимизиране на структурата на Изпълнителната агенция по горите. | |
| **3. Идентифициране на заинтересованите страни:**  Изпълнителна агенция по горите.  Регионалните дирекции по горите – 16 бр. | |
| **4. Варианти на действие:**  **вариант 0 „Без действие”**  Няма да се повиши ефективността на работния процес и няма да се укрепи административния капацитет на Изпълнителна агенция по горите. Съгласно Закона за горите, опазването на горските територии обхваща действията по предотвратяване и установяване на нарушения на разпоредбите на закона, които са вменени на служители, назначени от държавните предприятия по чл. 163 от ЗГ, държавните горски стопанства и държавните ловни стопанства (за горските територии - държавна собственост), учебно - опитните горски стопанства (за горските територии, предоставени им за управление), на общините – собственици на гори (за горските територии - тяхна собственост), както и на лица, наети от физически или юридически лица, собственици на горски територии. На Изпълнителната агенция по горите и нейните структури, съгласно чл. 196 и сл. от ЗГ, са вменени всички контролни функции по прилагането на закона по отношение на всички дейности в горските територии, без значение на собствеността им. На практика, дейностите по опазване на горските територии се извършват от посочените по-горе лица, а контролът върху изпълнение на дейностите по опазване на горските територии и по извършване на ловностопанските дейности се осъществява от служители на агенцията в дирекциите „Контрол по опазване на горските територии“ и „Ловно стопанство“, които са общо 27 щатни бройки, както и от експертите и горските инспектори в регионалните дирекции по горите. Недостатъчният брой служители от дирекциите „Контрол по опазване на горските територии“ и „Ловно стопанство“, оказва негативно влияние върху изпълнението на правомощията, свързани с непосредствения контрол върху горскостопанските и ловностопанските дейности в горските територии.  С Постановление № 163 на Министерския съвет от 6.08.2018 г. за изменение и допълнение на Устройствения правилник на Изпълнителна агенция по горите (ДВ, бр. 66 от 10.08.2018 г.) е създадена дирекция „Инвентаризация и планиране“, като част от специализираната администрация на агенцията, с мотиви, свързани с подпомагането на изпълнителния директор при определяне на националните приоритети в областта на инвентаризацията и планирането в горските територии, изготвянето на стратегии и програми, свързани с използването на дървесните и недървесни ресурси в страната; разработването и контрола върху изпълнението на областните планове за развитие на горските територии и др. Дирекцията е с предвидени 11 щатни бройки, от които към настоящия момент реално заети са 6. Горното оказва негативно влияние върху изпълнението на правомощията, възложени на дирекция „Инвентаризация и планиране“, посочени в действащия устройствен правилник. При вариант бездействие, констатираните проблеми ще продължават и дори ще се задълбочат.  На дирекция „Гори и лесовъдски дейности“ към момента са възложени функциите по контрол, съгласно глави IV, VI, XI, XII, XIII и др. от Закона за горите, като именно в стопанисването и защитата на горите се налага ползването на практичеки и научни методи, както и разработването на нови такива. В случай, че дирекциите „Гори и лесовъдски дейности“ и „Наука и международна дейност“ не се обединят, няма да се постигне подобряване на работата в двете направления. В сегашното положение експертите се разделят и се насочват тясно в определена област и не се ползва пълният им капацитет.  **вариант 1 „Приемане на проект на Постановление на Министерския съвет за изменение и допълнение на Устройствения правилник на Изпълнителна агенция по горите”**  Ще се повиши ефективността на работния процес и ще се укрепи административния капацитет на Изпълнителна агенция по горите.  Приемането на проекта на Постановление на Министерския съвет за изменение и допълнение на Устройствения правилник на Изпълнителна агенция по горите ще съответства на вменените контролни правомощия и функционални задължения на агенцията и ще доведе до подобряване на цялостната й дейност.  С предлаганата промяна за обединяване на дирекции и преразпределяне на функции ще се постигне оптимизиране на организационната структура и работния процес в ИАГ, както и прецизиране на функциите на служителите, разпределени в отделните дирекции, като няма да се промени общата численост на ИАГ.  Със закриването на дирекция “Инвентаризация и планиране“ и включването на нейните правомощия към тези на дирекция „Промени в горските територии“, експертизата на служителите от последната ще бъде ползвана за осъществяване функциите по инвентаризация и планиране, за които към настоящия момент в едноименната дирекция не може да се осигури необходимия административен капацитет.  С обединяването на дирекциите „Контрол върху опазването на горските територии“ и „Ловно стопанство“ ще се осигурят повече експерти с контролни функции и в двете направления, без да се завишава щатната численост.  С преструктурирането на трите дирекции в общата администрация, като дирекция „Административно-правнo обслужване и човешки ресурси“ става „Правно-административни дейности“ и поема и функциите на дирекция „Информационно обслужване и връзки с обществеността“, ще се постигне по-голяма ефективност и прецизиране на функциите на служителите от съответните дирекции. Прехвърлянето на правомощията, свързани със сключване на договори за вещни права и организиране на обществени поръчки на дирекция “Финанси и управление на собствеността“ ще доведе до по-ефективното им и по-бързо изпълнение. Предложеното изменение в обхвата на дирекциите в общата администрация обуславя и промяната на щатната им численост в рамките на общата и промяна в разпоредбите на чл. 14 и чл. 15 от Устройствения правилник, уреждащи конкретните им правомощия и задължения.  Предвиждането на още една щатна бройка за длъжността заместник-изпълнителен директор ще осигури по-ефективен контрол върху изпълнението на възложените задачи и разпределени административни преписки на служителите в специализирана администрация на ИАГ, като двамата заместник-изпълнителни директори ще имат различни ресори и ще отговарят за точното и своевременно осъществяване на правомощията на изпълнителния директор в съответните сектори. За целта, необходимата бройка ще бъде осигурена като бъде променена числеността на дирекция „Горско стопанство“. | |
| **5. Негативни въздействия:**  **вариант 0 „Без действие”**  1. Изпълнителна агенция по горите  Този вариант няма да повиши ефективността на работния процес в агенцията и няма да доведе до оптимизиране на организационната й структура, което да доведе до по-добра организация за изпълнение на функциите. Липсата на достатъчно кадри в част от дирекциите ще се отразява на своевременното обработване на административните преписки.  Липсата на обезпечаване на дирекциите „Контрол по опазване на горските територии“ и „Ловно стопанство“ няма да може да се компенсира с преразпределяне на функции между отделните експерти и ще доведе до по-слаб контрол по спазването на установения законов ред за стопанисване, ползване и опазване на горските територии и извършването на ловностопанските дейности.  Осъществяването на функциите на сегашната дирекция „Инвентаризация и планиране“, свързани с инвентаризация и горско планиране, както и изработване, създаване и поддържане на горскостопанските карти е затруднено и неефективно, предвид броя на реално заетите длъжности – 6, от предвидените 11. Ако посочените функции се изпълняват от експертите в дирекцията в тази численост, процесът по инвентаризация, горскостопанско планиране, създаване и поддържане на информационна система за горските територии ще бъде значително затруднен.  Икономически въздействия: няма да доведе.  Социални въздействия: няма да доведе.  Екологични въздействия: няма да доведе.  2. Регионални дирекции по горите  Не се очакват негативни въздействия по отношение на регионалните дирекции по горите.  Икономически въздействия: няма да доведе.  Социални въздействия: няма да доведе.  Екологични въздействия: няма да доведе.  **Вариант 1 „Приемане на проект на Постановление на Министерския съвет за изменение и допълнение на Устройствения правилник на Изпълнителна агенция по горите”**  Не се очакват негативни въздействия от приемането на проект на Постановление на Министерския съвет за изменение и допълнение на Устройствения правилник на Изпълнителна агенция по горите по отношение на заинтересованите страни – Изпълнителна агенция по горите и регионалните дирекции по горите.  Икономически въздействия: няма да доведе.  Социални въздействия: няма да доведе.  Екологични въздействия: няма да доведе. | |
| **6. Положителни въздействия:**  **вариант 0 „Без действие”**  Не се очакват положителни въздействия отнеприемането на проект на Постановление на Министерския съвет за изменение и допълнение на Устройствения правилник на Изпълнителна агенция по горите по отношение на заинтересованите страни – Изпълнителна агенция по горите и регионалните дирекции по горите.  Икономически въздействия: няма да доведе.  Социални въздействия: няма да доведе.  Екологични въздействия: няма да доведе.  **вариант 1 „Приемане на проект на Постановление на Министерския съвет за изменение и допълнение на Устройствения правилник на Изпълнителна агенция по горите”**  1. Изпълнителна агенция по горите  Ще се повиши ефективността на работния процес в агенцията и ще се оптимизира организационната й структура, което ще доведе до по-ефективна организация за изпълнение на функциите. Вътрешното преразпределение на щатните бройки ще се отрази положително върху кадровата обезпеченост на администрацията и ще доведе до своевременното обработване на административните преписки.  Обединяването на дирекциите „Контрол по опазване на горските територии“ и „Ловно стопанство“ ще доведе до по-ефективен контрол по спазването на установения законен ред за стопанисване, ползване и опазване на горските територии, тъй като ще се ползва оптимално капацитета на експертите от двете дирекции.  С прехвърлянето на правомощията на дирекция „Инвентаризация и планиране“ към дирекция „Промени в горските територии“ ще се улесни процесът по инвентаризация, горскостопанско планиране, създаване и поддържане на информационна система за горските територии. Изпълнителна агенция по горите ще изпълнява своевременно вменените с Наредба № 18 от 2015 г. за инвентаризация и планиране на горските територии и Наредба № 20 от 2016 г. за съдържанието, условията и реда за създаването и поддържането на горскостопанските карти функции, тъй като ще се ползва оптимално капацитета на експертите от двете дирекции.  Промяната в дирекция „Гори и лесовъдски дейности“ ще отговаря на функционалните й задължения и приоритетни задачи.  Икономически въздействия: няма да доведе.  Социални въздействия: няма да доведе.  Екологични въздействия: няма да доведе.  2. Регионалните дирекции по горите  Икономически въздействия: няма да доведе.  Социални въздействия: няма да доведе.  Екологични въздействия: няма да доведе. | |
| **7. Потенциални рискове:**  Не са идентифицирани потенциални рискове. С предлаганата промяна ще се запази (за регионалните дирекции по горите), както и ще се повиши (за Изпълнителна агенция по горите) настоящото ниво на ефективност. | |
| **8.1. Административната тежест за физическите и юридическите лица:**  ☐ Ще се повиши  **☐** Ще се намали  **☒ Няма ефект.**  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими и не се засягат съществуващи режими и услуги | |
| **9. Създават ли се нови регистри?**  Не | |
| **10. Как въздейства актът върху** микро-**, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление на Министерския съвет за изменение и допълнение на Устройствения правилник на Изпълнителна агенция по горите, докладът към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на интернет страницата на Министерство на земеделието, храните и горите, Изпълнителна агенция по горите и на Портала за обществени консултации за срок от 30 дни. | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Илиан Точев – Главен секретар на ИАГ**  **Дата: 20.09. 2019 г.**  **Подпис:** | |